A Sárkány DSE stratégiai programja és céljai

**Meghatározás:** A Sárkány DSE alapvetően sakk, ám más szellemi sportágakban is jelen lévő, utánpótlás-neveléssel és versenyeztetéssel foglalkozó nevelőegyesület, mely felnőtt tagjai számára is biztosítja a rendszeres és szervezett klubélet, illetve az önfejlesztés lehetőségét.

**Program:** A Sárkány DSE programja a magyar sakk-kultúra ápolása és annak oktatás útján történő továbbadása, sportbaráti (nemzetközi) kapcsolatok ápolása, a sakkjáték és más szellemi sportok népszerűsítése, a legtehetségesebbek és legelhivatottabbak számára pedig a magas szinten való versenyzés–versenyeztetés lehetősége, versenysikerek elérése.

Ebből fakadnak a következő **célok:**

* A sakk és más szellemi sportok népszerűsítése;
* Minél több általános iskolai sakk-szakkör indítása és működtetése, minél több gyerek bekapcsolása a sakk-kultúrába, minél szélésebb bázis kiépítése; kapcsolattartás iskolai nevelőkkel és diáksport-szakemberekkel;
* Az ügyesebb gyerekek számára kiscsoportos edzések biztosítása egyesületi edzések keretében; a legügyesebbek számára a kiscsoportos edzésen túl magánedzések biztosítása, versenyeztetési terv kidolgozása és a versenyzés támogatása;
* Az amatőr játékosok számára amatőr versenyeken való játéklehetőség megteremtése és a részvétel biztosítása, ilyen versenyek szervezésével és az azokon való részvétel ösztönzésével; míg a versenyengedélyes játékosok számára minősítő versenyeken való részvétel biztosítása, egyfelől ilyen versenyek szervezésével és azokon való részvétel támogatásával, másfelől a különböző csapatbajnokságokon való játéklehetőség megteremtésével;
* Az egyesületi tagok számára felnőttedzések tartásával és házi sakk-könyvtár működtetésével a rendszeres klubéletben való részvétel és az önképzés lehetőségének megadásával;
* A fenti célokat elősegítendő az egyesület részt vesz szakemberek képzésében, továbbképzésében és tagjainak oktatásában;
* Mindezek internetes megjelenítésével, interaktív és rendszeresen frissülő saját honlap működtetésével.

**Befogadó egyesület:** az egyesület közhasznú jellege miatt nem csak az egyesületbe igazolt tagok számára biztosítja a fenti lehetőségeket, hanem bárki más számára is, továbbá befogadja a más csapatból ide igazolni szándékozó játékosokat is.

**Bázis:** Az egyesület bázisa egész Budapest, de elsősorban a XVII. kerület.

**Legmagasabb osztály:** az egyesület hosszútávú célja bekerülni az NB I-be.

A program megvalósításának alprogramjai

# A sakknak mint sportágnak a népszerűsítése, mint a magyar sport és magyar kultúra szerves részének hangsúlyozása különböző eseményeken és fórumokon.

## A sakk szellemi sport, így kevésbé a fizikai sportokkal tart rokonságot, mint a többi szellemi sporttal, így a dámával, a góval, a bridzzsel, a sógival stb. A sakk akkor fog komolyabb törvényi védelmet élvezni, amikor a szellemi sportokra közös, egységes szabályozás készül, amihez a többi szellemi sport és a sakk egyenrangú kapcsolatának kimondásán vezet az út. Az egyesület feladata ennek tudatosítása, a sakk mellett a többi szellemi sport népszerűsítése is, így például az egyesület által rendezett sakkversenyeken, sportágválasztó illetve szabadidős rendezvényeken; továbbá annak az érdekrendszernek a képviselete, hogy mind a magyar, mind az európai szabályozásban foglalkozzon külön résza szellemi sportokkal, vonat-kozzanak rá külön törvények (így az edzőképzésben legyen külön szellemisport-szakirány, vagy külön doppinglista vonatkozzon a szellemi sportokra).

## A sakk a magyar sport sikeres és szerves része, más sportágakhoz képest tömegbázisa széles, költségigénye alacsony, az országban szervezett versenyrendszer működik, képzett edzők és versenybírók, fogékony pedagógusok vannak, így viszonylag kevés anyagi befektetéssel is jó eredmények érhetőek el, akár nemzetközi viszonylatban is; így az amellett való lobbizás, hogy a sporttámogatások elosztásakor a sakk a kiemelt sportágak között legyen. Az egyesület feladata ezen túlmenően a meglévő tömegbázis további szélesítése, szakemberek képzése.

## A sakk a magyar kultúra szerves része, az egyesület feladata minden sakkal foglalkozó kulturális program támogatása, tanácsadás, ilyen események elindítása, szervezése, propagálása.

# Az egyesület kiemelten fontos célja az oktatás-nevelés a sakkon keresztül, a tehetségesebbek és elhivatottabbak számára pedig a magas szintű edzések és versenyeztetés biztosítása.

## Az egyesület feladata egy többszintű kiválasztási-edzési program létrehozása, melynek első lépése az iskolákkal való jó kapcsolat kialakítása, (elsősorban a XVII. kerületben) iskolai szakkörök szervezése és megtartása, a szakköri foglalkozások vonzóvá tétele minél több gyerek számára.

## A meglévő iskolai szakkörökből a legjobb képességű gyerekek kiválasztása, nekik közös, iskolák feletti egyesületi edzés szervezése, többszintű kisebb létszámú csoport létrehozásával. Ezen gyerekeknek számára szakmai anyagok készítése és hozzáférhetővé, elérhetővé tétele. A kerületi diáksportfelelősökkel való rendszeres és jó kapcsolat kialakítása, például a kerületi diákolimpiai döntők megrendezésének szakmai támogatása. A legelhivatottabb gyerekek számára a magánedzések lehetőségének biztosítása, illetve minden edzésen szakmailag és pedagógiailag felkészült edzők biztosítása.

## A gyerekek számára egy komplex versenyrendszer felépítése, kezdve az iskolai háziversenyektől a kerületi diákolimpiai versenyeken át a különböző szintű és fajtájú csapatbajnokságokban való játéklehetőség biztosításáig, továbbá értékszámszerző és címszerző versenyek szervezése és a más egyesületek által szervezett minősítő és címszerző versenyeken való részvétel elősegítése, budapesti és országos versenyek szervezésének illetve lebonyolításának megpályázása és a rendezési jog elnyerése esetén annak magas szintű megrendezése.

## Amennyiben más egyesület tagjai szeretnék a Sárkány DSE által nyújtott edzési-versenyzési lehetőséget igénybe venni, megtehetik; amennyiben bármely játékos átigazolna a Sárkány DSE csapatába, az egyesület befogadja őt, amennyiben az illető a célokkal egyetért, a tagdíjat befizeti, és előző egyesületének minden követelését lerendezi. A Sárkány DSE nem fog átigazolási, nevelési-költségtérítési vagy egyéb költségeket fizetni, azt az átigazoló játékosnak kell rendeznie.

# Az egyesület célja sportsikerek elérése, mind az egyéni, mind a csapat versenyszámokban. Csapatban mind a felnőtt, mind az ifjúsági versenyeken cél a legjobb tizenkettő közé kerülés, így csapatban az NB I-be való feljutás.

## Az egyesület feladata az erőlistáján szereplő összes játékos számára a csapatversenyeken versenylehetőség biztosítása, így az első csapaton kívül további csapatok indítása is, lehetőség szerint annyi, amennyit az erőlistán lévő játékosokból ki lehet állítani; a legalacsonyabb felnőtt csapatbajnokságba mindig nevezve egy csapatot, hogy a fejlődésben lévő ifjúsági játékosok számára a felnőtt csapatbajnokságban is legyen versenyzési lehetőség.

## Ifjúsági csapatversenyeken mind az országos, mind a budapesti, mind a normál tempójú, mind a rapid tempójú bajnokságokba az egyesületnek neveznie kell, hogy az igazolt versenyzők összemérhessék erejüket a többi egyesület játékosaival, növeljék a csapat hírnevét, elismertségét.

## Az egyesületnek az ifjúsági versenyzői közül a legjobbak számára biztosítania kell az országos korcsoportos egyéni bajnokságon való részvétel lehetőségét, az ottani jó szereplés esetén a nemzetközi megmérettetést, tehát az Európa-bajnokságon vagy a világbajnokságon történő indulás lehetőségét.

## Az egyesületnek a különböző versenyeken ápolnia kell a sportbaráti kapcsolatokat, és különösen figyelnie kell a megfelelő nemzetközi kapcsolatok kiépítésére, ezzel is elősegítve a versenyzési lehetőségeket.

# Az egyesület feladata ifjúsági és felnőtt tagjai számára a klubélet szervezése és fenntartása, önképzési és sportolási, versenyzési lehetőség biztosítása. Ezek érdekében a fentieken kívül:

## felnőttek által is látogatható klubedzés működtetése;

## házikönyvtár létrehozása és működtetése;

## a tagokat és érdeklődőket naprakész információkkal tájékoztató internetes honlap működtetése.

# Mindenezen alprogramok végrehajtásához az egyesület vezetősége megfelelő személyeket nevez ki, és szükség esetén díjazásukat biztosítja. Az alprogramok részletes végrehajtási tervét az egyesület SZMSZ-ben szabályozza.